กรุงไทยเฮ!RMFLTFขายดีอัดโปรโมชันต่อ
กรุงไทย ปลื้มปี 2554 ยอดขายกองทุน RMF สูงอันดับหนึ่งLTF ติดอันดับ 3
2 มี.ค. 2555

กรุงไทย ปลื้มปี 2554 ยอดขายกองทุน RMF สูงอันดับหนึ่งLTF ติดอันดับ 3 เร่งอัดโปรโมชันทยอยซื้อช่วงเดือน มี.ค.-มิ.ย. รับคืนสูงสุด 1.5 หมื่นบาท
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า ปี 2554 บริษัทประสบความสำเร็จในการจำหน่ายกองทุนรวมเพื่อการเลี้ยงชีพ (RMF) และกองทุนรวมหุ้นระยะยาว (LTF) โดยมียอดขายกองทุน RMF เพิ่มสูงสุดเป็นอันดับ 1 ของอุตสาหกรรม ประมาณ 30.64% และกองทุน LTF เพิ่มสูงขึ้นเป็นอันดับ 3 ของอุตสาหกรรม ประมาณ 32.36%
ณ วันที่ 29 ก.พ. 2555 กองทุน RMF ของบริษัทมีมูลค่าทรัพย์สินสุทธิ จำนวน 4,434 ล้านบาท และกองทุน LTF มีมูลค่าทรัพย์สินสุทธิ จำนวน 4,427 ล้านบาท 
นายสมชัย กล่าวว่า ปีนี้บริษัทมีแผนเร่งระดมเงินเข้ากองทุน RMF และ LTF ตั้งแต่ต้นปี โดยจัดโปรโมชันสำหรับนักลงทุนที่ต้องการทยอยลงทุน ตั้งแต่วันที่1 มี.ค.29 มิ.ย. 2555 โดยมียอดเงินลงทุนตั้งแต่ 5 หมื่นบาทขึ้นไป รับโปรโมชันเป็นหน่วยลงทุนกองทุนเปิดกรุงไทยสะสมทรัพย์ (KTSS) มูลค่า 313 บาท ลงทุน1 แสนบาทขึ้นไป รับ KTSS 625 บาท 
สำหรับเงินลงทุน 2 แสนบาทขึ้นไปรับ KTSS 1,250 บาท ลงทุน 3 แสนบาท รับ KTSS 1,875 บาท ลงทุน 5 แสนบาท รับ KTSS 5,000 บาท ลงทุน 7 แสนบาท รับ KTSS 7,500 บาท ลงทุน 9 แสนบาท รับ KTSS 1 หมื่นบาท และทุกๆ 1 ล้านบาท รับ KTSS 1.5 หมื่นบาท ส่วนที่เหลือไม่ถึงล้านรับตามขั้นที่กำหนดไว้ขั้นต้น 
นอกจากนี้ บริษัทได้อำนวยความสะดวกให้กับผู้ลงทุนที่ซื้อในช่วงนี้สามารถชำระเงินผ่านบัตรเครดิตเคทีซี บัตรเครดิตในเครือกรุงศรี และเทสโก้ โลตัส ส่วนบัตรเครดิตซิตี้แบงก์ได้ร่วมจัดโปรโมชัน โดยสามารถผ่อนชำระ 0% นาน 3 เดือน รับคะแนนสะสมซิตี้รีวอร์ด 50 บาทต่อ1 คะแนน 
นายสมชัย กล่าวว่า ในปี 2555คาดว่าดัชนีตลาดหลักทรัพย์จะแกว่งตัวผันผวนในกรอบ 990–1,290 จุด ซึ่ง บลจ.กรุงไทย มีแนวทางการลงทุนโดยใช้กลยุทธ์ในการคัดสรรหลักทรัพย์ที่มีราคาต่ำกว่ามูลค่าที่แท้จริงตามปัจจัยพื้นฐาน มีศักยภาพในการเติบโตที่มั่นคง และสามารถสร้างอัตราการเติบโตของกำไรในภาวะที่เศรษฐกิจมีความผันผวนจากปัจจัยภาย นอกต่างๆ ได้ m